钦定古今图书集成/理学汇编/文学典/第092卷 > 王行
## 钦定古今图书集成/理学汇编/文学典/第092卷 > 王行

按《明外史》本传：“行字止仲，吴县人。幼随父，依卖药徐
翁家。徐媪好听稗官小说，行日记数本，为媪诵之。媪
喜，言于翁，授以《论语》，明日悉成诵。翁大异之，俾尽读
家所有书，遂淹贯经史百家言。未弱冠，谢去授徒，齐
门名士咸与交。饶介居吴，自号醉樵，为作诗，歌者甚
众，行即席为赋，介大喜，疏荐之，未及用，富人沈万三”
延之家塾。每文成，酬白金镒计，行辄麾去，曰：“使富而
可守，则燃脐之惨不及矣。”洪武初，有司延为学校师，
已谢去，隐于石湖。其二子役于京，行往视之。凉国公
蓝玉馆于家，数荐之太祖，得召见。后玉诛，行父子亦
坐死。始，吴中用兵，所在多列炮石自固。行私语所知
曰：“兵法柔能制刚，若植大竹于地，系”布其端，炮石至，
布随之低昂，则人不能害，而炮石无所用矣。后常遇
春取平江，果如其法行亦自负知兵，以及于祸云。
按《列朝诗集》：止仲往游都门，人或尼以笑曰：“虎穴中
好休息也。”凉国公延教其子孙，止仲数以兵法进说，
凉国公大喜，颇与商举事，卒用是败。止仲好从释老
游，深契道衍，以为盍有所待，不当以其法老。有赠道衍文二首，在《楮园集》中。

按《苏州府志》：“洪武初，延行为府学经师。时训导无常，
禄犹儒生衣巾，弟子员多出绮纨，易之以五经，杂进
问难。行悉为论辨，究极底蕴，删润课节详明，乃吐舌
曰：‘王先生乃行书厨皮沥簏。以其该博而无渗漏也。
年老解任，避迹石湖，以经训为常。凡碑铭序记等文，
求者悉归焉。间写图题其上，旁通缁黄家学。所著有
‘《楮园》’’”、《半轩》二集及《学言稿》《四六札子》《通意》《宜资》等书。